24/02/2010 | Administración LocalMunicipal
Santiago de Compostela
Sección Municipal de Contratación
Aprobación Definitiva da Ordenanza do Sistema de Ordenación e Regulación do Servizo ORA e aparcamento de residentes

ANUNCIO Aprobada inicialmente polo Pleno da Corporación na súa sesión de data 30.07.09, publicado anuncio de exposición pública no BOP núm.222 de data 15.10.09, rematado o prazo de exposición pública e resoltas as alegacións presentadas, apróbase definitivamente na sesión do Pleno de data do 28.01.10, conforme ao establecido no artigo 49 da Lei 7/85, do 2 de abril, reguladora das bases do réxime local, modificada pola Lei 57/03, do 16 de decembro. O seu texto íntegro é o seguinte: O tráfico e o aparcamento teñen unha grande influencia na calidade de vida e ambiental das nosas cidades. A regulación de ambos nas vías urbanas, competencia dos Concellos, pretende conseguir un uso equitativo dos espazos de aparcamento, ao mesmo tempo que fomentar a utilización do transporte público, promover o uso peonil das rúas e favorecer a fluidez do tráfico rodado. A implantación dun sistema de aparcamento regulado, con limitación horaria para a permanencia nun mesmo espazo de aparcamento é, entre outros, un instrumento adecuado para acadar os obxectivos municipais. Para o funcionamento do sistema de aparcamento regulado é preciso elaborar unha disposición de carácter xeral que estableza as condicións de xestión do servizo. Esta Ordenanza ten por obxecto a regulamentación do servizo de ordenación e regulación de aparcamento, servizo público municipal que pretende regular os espazos de aparcamento en superficie dispoñíbeis na cidade. As prazas de aparcamento en superficie na cidade de Santiago de Compostela divídense en dous ámbitos: reguladas e libres. En cada un deles distinguimos as prazas ordinarias e as reservas. Esta Ordenanza regula o uso de aparcamento en toda a área regulada e libre, nas prazas ordinarias e nas reservas para persoas con mobilidade reducida, paradas de autobuses, taxis e reservas para ambulancias, así como os diferentes réximes para a súa correcta utilización. O artigo 25.2. b da Lei 7/1985, de 2 de Abril, Reguladora das Bases de Réxime Local que atribúe ao Municipio, nos termos da lexislación do Estado e das Comunidades Autónomas, competencias sobre “ordenación do tráfico de vehículos e persoas nas vías urbanas”. O artigo 7 do Texto Refundido da Lei sobre Tráfico, Circulación de Vehículos a Motor e Seguridade Viaria, aprobado por Real Decreto Lexislativo 339/1990 de 2 de Marzo, que concreta as competencias municipais sobre esta materia, e en particular, refírese no seu apartado b) á regulación, mediante Ordenanza Municipal, dos usos das vías urbanas, facendo compatible a equitativa distribución dos aparcamentos entre todos os usuarios coa necesaria fluidez do tráfico rodado e co uso peonil das rúas, así como o establecemento de medidas de estacionamento limitado, co fin de garantir a rotación dos aparcamentos, e no seu apartado c) a inmobilización dos vehículos en vías urbanas cando non dispoñan de títulos que habiliten o estacionamento en zonas limitadas en tempo ou excedan da autorización concedida ata que se logre a identificación do conductor. No exercicio das competencias atribuídas os municipios pola normativa referenciada elaborouse un proxecto de nova Ordenanza Reguladora do Aparcamento no Concello de Santiago de Compostela que ven así a substituír o Título III da vixente Ordenanza de Circulación e uso da Vía Pública do 6 de marzo de 1998 e as súas modificacións posteriores. Artigo 1.- Esta Ordenanza ten por obxecto a regulación do servizo de ordenación e regulamentación do aparcamento (en adiante ORA), nas prazas ordinarias e nas reservas para persoas con mobilidade reducida, paradas de autobuses e taxis e reservas para ambulancias, así como os diferentes réximes para a súa correcta utilización. Este é un servizo público que pretende a regulación dos espazos de aparcamento en superficie dispoñíbeis na cidade, fixando os tempos máximos de permanencia para lograr unha rotación dos vehículos que permita optimizar o uso dun ben escaso como é o do dominio público dedicado para tal fin, así como a priorización de uso do dominio público por parte dos residentes, nas circunstancias establecidas na presente Ordenanza. Artigo 2.- O ámbito de aplicación desta Ordenanza e o termo municipal do Concello de Santiago, dentro do territorio delimitado ó efecto. Artigo 3.- A zona de regulación de aparcamento divídese en dous categorías xerais, divididas a súa vez en sectores, delimitadas e indicadas mediante a sinalización vertical e horizontal oportuna: a) Zona de regulación ordinaria de réxime xeral que integra, ademais, unha zona de curta duración e unha zona de longa duración. b) Réximes excepcionais, entre os que destaca o réxime de residentes. Artigo 4.- Zonas O. R. A. de réxime xeral. (SECTOR AZUL) 1.- Usos: Os espazos nos que se implante o sistema de estacionamentos ORA, regulados na presente Ordenanza, dividiranse en zonas delimitadas e indicadas mediante a oportuna sinalización horizontal e vertical, en cor azul. As zonas serven para delimitar a área na que é válido o título habilitante e o espazo no que, esgotado o período máximo establecido para os diferentes sectores, non é posible estacionar ata pasadas dúas horas. En cada sector rexerá un tempo máximo de estacionamento e as disposicións particulares que se establezan. A determinación dos sectores e rúas ou futuras ampliacións que comprende este réxime de actuación determinarase pola Xunta de Goberno Local, previo ditame da Comisión Informativa de Servizos. As rúas ou prazas actualmente reguladas figuran no Anexo I.2.- Usuarios: Serán usuarias, as persoas que previo o pagamento das tarifas establecidas na correspondente Ordenanza Fiscal, estacionen nas zonas delimitadas para tal fin, un tempo máximo de cento vinte minutos, previa obtención do título habilitante (ticket). Finalizado o tempo abonado para aparcar, os condutores deberán deixar a praza de aparcamento da zona onde se atopa o sector, non podendo regresar para aparcar en ningún dos sectores da referida zona ata transcorridas dúas horas. Neste sector poderán determinarse zonas de residentes por razón de domicilio ou de municipio, nas condicións establecidas nos artigos seguintes. Artigo 5.- Zonas O. R. A. de réxime xeral de curta duración. (SECTOR AZUL) 1.- Usos: Os espazos nos que se implante o sistema de estacionamentos ORA, regulados na presente Ordenanza, dividiranse en zonas delimitadas e indicadas mediante a oportuna sinalización horizontal e vertical, en cor azul. As zonas serven para delimitar a área na que é válida a autorización de estacionamento e o espazo no que, esgotado o período máximo establecido para os diferentes sectores, non é posible estacionar ata pasadas dúas horas. A determinación dos sectores e rúas ou futuras ampliacións que comprende este réxime de actuación determinarase pola Xunta de Goberno Local, previo ditame da Comisión Informativa de Servizos. As rúas ou prazas actualmente reguladas figuran no Anexo II 2.- Usuarios: Serán usuarias, as persoas que previo o pagamento das tarifas establecidas na correspondente Ordenanza Fiscal, estacionen nas zonas delimitadas para tal fin, un tempo máximo de noventa minutos, previa obtención do título habilitante (ticket). Finalizado o tempo abonado para aparcar, os condutores deberán deixar a praza de aparcamento da zona onde se atopa o sector, non podendo regresar para aparcar en ningún dos sectores da referida zona ata transcorridas dúas horas. Artigo 6.- Zona O. R. A. de réxime xeral de longa duración ( SECTOR AZUL) 1.- Usos: Os espazos nos que se implante o sistema de estacionamentos ORA dividiranse en zonas delimitadas e indicadas mediante a oportuna sinalización horizontal e vertical, en cor azul (L). As zonas serven para delimitar a área na que é válida o título habilitante (ticket). En cada sector rexerá un tempo máximo de estacionamento e as disposicións particulares que se establezan. A determinación das zonas e rúas ou futuras ampliacións que comprende cada réxime de actuación determinarase pola Xunta de Goberno Local, previo ditame da Comisión Informativa de Servizos As rúas ou prazas actualmente reguladas figuran no Anexo III.2.- Usuarios: Serán usuarias/os, as persoas que previo o pagamento das tarifas establecidas na correspondente Ordenanza Fiscal, estacionen nas zonas delimitadas para tal fin, un tempo máximo de 240 minutos, previa obtención do título habilitante (ticket). Neste sector poderán determinarse zonas de residentes por razón de domicilio ou de municipio, nas condicións establecidas nos artigos seguintes. Artigo 7.- Zona residentes por razón de domicilio (SECTOR VERDE) Distinguiríase entre residentes en zona regulada e residentes en zona libre de sistema de regulación: a) Residentes en zonas reguladas Nestes sectores, os vehículos que dispoñan de distintivo de aparcamento de residente en vigor correspondente a súa zona específica, abonando a tarifa establecida para o réxime xeral da zona O. R. A. na correspondente Ordenanza Fiscal poderán permanecer estacionados o doble de tempo, é decir, 240 minutos, excepto nas zonas de curta duración establecidas no Anexo II desta Ordenanza. Finalizado o tempo abonado para aparcar, os conductores deberán deixar a praza de aparcamento da zona onde se atopa o sector, non podendo regresar para aparcar en ningún dos sectores da referida zona ata transcorridas dúas horas.1.- Usos: Os espazos nos que se implante o sistema de residentes por domicilio dividirase en sectores delimitadas e indicadas mediante a oportuna sinalización horizontal e vertical, en cor verde. As zonas serven para delimitar a área na que é válida a autorización de estacionamento. A determinación dos sectores e rúas ou futuras ampliacións que comprende cada réxime de actuación determinarase pola Xunta de Goberno Local, previo ditame da Comisión Informativa de Servizos.2.- Usuarios: Serán usuarias/os, as persoas que previo o pagamento das tarifas establecidas na correspondente Ordenanza Fiscal, estacionen nas zonas delimitadas para tal fin, un tempo máximo de 240 minutos, previa obtención do título habilitante(ticket). Finalizado o tempo abonado para aparcar, os conductores deberán deixar a praza de aparcamento da zona onde se atopa o sector, non podendo regresar para aparcar en ningún dos sectores da referida zona ata transcorridas dúas horas. b) Residentes en zonas libres de sistema de regulación Nestes sectores, os vehículos de residentes que dispoñan de distintivo de aparcamento de residente en vigor correspondente a súa zona específica, poderán aparcar sen abono de tarifa, con carácter gratuíto.1.- Usos: Os espazos nos que se implante o sistema de residentes por domicilio dividirase en sectores delimitadas e indicadas mediante a oportuna sinalización horizontal e vertical, en cor verde. As zonas serven para delimitar a área na que é válida a autorización de estacionamento. A determinación dos sectores e rúas ou futuras ampliacións que comprende cada réxime de actuación determinarase pola Xunta de Goberno Local, previo ditame da Comisión Informativa de Servizos.2.- Usuarios: Serán usuarias/os, as persoas que previa a concesión do distintivo de aparcamento estacionen nas zonas delimitadas para tal fin.3.- As rúas ou prazas actualmente reguladas figuran no Anexo IV As rúas da cidade reguladas por algunha das tipoloxías das zonas O. R. A. (réxime xeral, réxime de curta duración ou réxime de larga duración) fóra do horario regulado no artigo 11 da presente Ordenanza, poderán ser de uso exclusivo dos residentes por razón de domicilio previa obtención do correspondente distintivo de aparcamento, que terá carácter gratuíto, e previo acordo da Xunta de Goberno Local, tralo ditame da Comisión Informativa de Servizos. Artigo 8.- Zonas de residentes por razón de municipio (SECTOR VERDE) Nestes sectores, os vehículos que dispoñan de distintivo de aparcamento de residente no municipio, abonando a tarifa establecida para o réxime xeral da zona O. R. A. na correspondente Ordenanza Fiscal poderán permanecer estacionados o dobre de tempo, é dicir, 240 minutos.1.- Usos: Os espazos nos que se implante o sistema de residentes por municipio se indicará mediante a oportuna sinalización horizontal e vertical, en cor verde. As zonas serven para delimitar a zona na que é válida a autorización de estacionamento. A determinación dos sectores e rúas ou futuras ampliacións que comprende cada réxime de actuación determinarase pola Xunta de Goberno Local, previo ditame da Comisión Informativa de Servizos.2.- Usuarios: Serán usuarias/os, as persoas que previo o pagamento das tarifas establecidas na correspondente Ordenanza Fiscal, estacionen nas zonas delimitadas para tal fin, un tempo máximo de 240 minutos, previa obtención do título habilítante (ticket). 3.- As persoas que residan e desenvolvan a súa actividade profesional en zonas onde existan prazas de aparcamento reservadas en exclusiva para residentes por razón de domicilio (cumprindo os requisitos establecidos no artigo 25) terán a opción de elixir un dos domicilios (particular ou profesional) aos efectos de obter o distintivo de aparcamento. Terán que acreditar ademais dos requisitos solicitados para obter o distintivo de aparcamento de residente por razón de domicilio, os seguintes extremos: - No caso de ser empregado, contrato de traballo, acreditando a alta na Seguridade Social. - No caso de empresario, autónomos,. a declaración censal de alta no Censo de obrigados tributarios e declaración de alta na Seguridade Social. Artigo 9.- Porcentaxe de prazas de residentes A porcentaxe de prazas de residentes (por razón de domicilio ou por razón de municipio) será alomenos o 30% das existentes e dentro desta porcentaxe as de residente por razón de municipio deberán de ser alomenos o 40% da porcentaxe anterior. Artigo 10.- Características do sistema de xestión nos distintos sectores. As características básicas deste sistema de xestión son: a) Para estacionar nas zonas de aparcamento limitado, os usuarios deberán de obter a correspondente autorización de aparcamento, previo pago da taxa correspondente, no caso da expedición do título habilitante (ticket). b) Son autorizacións de aparcamento: - Os títulos habilitantes (tícket) expedidos nos parquímetros, previo pago, ben mediante moedas ou ben mediante tarxeta magnética ou chip autorizada, do importe requirido e fixado no cadro de tarifas, para o réxime xeral. - Os distintivos de aparcamento de réximes excepcionais. c) O tempo máximo de estacionamento será o establecido para cada zona e sector. d) Están obrigados por esta Ordenanza de regulación de estacionamento tódolos propietarios e condutores de vehículos a motor, excepto os das motos e os ciclomotores de dous rodas. e) Os parquímetros, previo abono da tarifa que corresponda, emitirán ao usuario un título habilitante (tícket) para o estacionamento, no que, entre outros datos, reflectirase a hora límite de estacionamento, e poderá establecer a zona e o sector no que se halla, a data e a matrícula do vehículo. f) O título habilitante (tícket) se colocará no interior do vehículo, no cadro de mandos, de forma que sexa visible dende o exterior. Artigo 11.- Horarios Nos sectores correspondentes as zonas reguladas pola ORA aplicarase o seguinte horario, no réxime xeral, (alta e curta duración). De luns a Venres de 10 a 14 horas e de 16,30 a 20,30 horas. Sábados mañá de 10 a 14 horas. O servizo estará en actividade unicamente os días laborables. A Xunta de Goberno Local poderá modificar ditos horarios, arbitrando os medios necesarios para xeral coñecemento dos usuarios. Artigo 12.- Tarifas Serán as aprobadas polo órgano competente incluídas na Ordenanza denominada Taxa polo estacionamento de vehículos de tracción mecánica nas vías públicas municipais. Artigo 13.- Anulación aviso de denuncia a) Anulación por exceso de horario No caso de exceder o tempo de estacionamento permitido no título habilitante, sempre que non sexa maior de trinta minutos, o usuario poderá anular a tramitación da denuncia mediante a obtención dun segundo tícket especial de “exceso” no que constará a hora da súa expedición. Este tícket post-pagado, xunto co primeiro e co aviso de denuncia, serán introducidos no parquímetro, ou entregado a un dos Controladores do Servizo Público, para a posterior anulación do aviso de denuncia. b) Tícket especial de anulación. No caso de ser denunciado por non ter tícket ou este non ser válido, poderá anularse o aviso de denuncia no mesmo día da comisión da infracción ca obtención de un tícket especial de anulación, sempre que non exceda de 60 minutos contando dende a hora que figura no aviso de denuncia, o cal deberá introducir xunto co aviso de denuncia no parquímetro, ou entregado os controladores do servizo. A cantidade a aboar por calquera destes dous conceptos será a aprobada polo órgano competente incluída na Ordenanza 3.17 denominada Taxa polo estacionamento de vehículos de tracción mecánica nas vías públicas municipais. O abono da citada cantidade non supón que o vehículo denunciado poida continuar estacionado na rúa. En caso de nova denuncia, esta non poderá reiterarse hasta transcorrido, como mínimo, o tempo máximo de estacionamento establecido para cada zona e sector, dende a formulación da anterior, e sempre que persista a infracción. Artigo 14.- Control do estacionamento O control dentro do ámbito territorial de aplicación do sistema de regulación do aparcamento está encomendada os controladores ORA, sen menoscabo das funcións de ordenación, control e vixilancia do tráfico que corresponden os axentes da Policía Local, de conformidade co Texto Refundido da Lei sobre Tráfico, Circulación de Vehículos a motor e Seguridade Viaria, aprobado polo Real Decreto Lexislativo 339/1990 de 2 de Marzo. Os controladores das zonas de estacionamento regulado (ORA) estarán obrigados a denunciar as infraccións referidas a normativa específica que regula ditas zonas. As denuncias formuladas por este persoal se tramitarán como denuncias voluntarias conforme os requisitos e procedementos previstos no Texto Articulado da Lei sobre tráfico, circulación de vehículos e seguridade viaria e no Regulamento do procedemento sancionador en materia de tráfico. Na tramitación das mencionadas denuncias voluntarias identificarase ao controlador polo código do mesmo e como domicilio constará o da empresa adxudicataria. Artigo 15.- Réximes excepcionais Considéranse réximes excepcionais aqueles que se rexen por normas diferentes ao réxime xeral. Son de aplicación a estes réximes excepcionais as disposicións comúns do capítulo III. Considéranse tres tipos diferentes de réximes excepcionais: - Réxime de residentes - Réxime de vehículos de persoas con discapacidade - Réximes específicos O titular do distintivo de aparcamento non poderá efectuar reclamación algunha nos casos nos que, por estar completamente ocupado o estacionamento da súa zona e sector, deba dirixirse a outro lugar a estacionar. Artigo 16.- Distintivos de aparcamentos a) Os vehículos adscritos a algún dos réximes excepcionais deberán levar colocado o distintivo de aparcamento no seu interior, de forma que sexa facilmente visible dende o exterior. b) Os distintos modelos de distintivos de aparcamento son: - distintivo de aparcamento de residente por razón de domicilio (R) - distintivo de aparcamento de residente por razón de municipio (L) - distintivo de aparcamento de vehículo de persoas con discapacidade (M) - distintivo de aparcamento de réximes específicos (E) c) Os distintivos de aparcamento conterán os seguintes datos: - o período de vixencia - a matrícula do vehículo autorizado, e no seu defecto, determinados díxitos - limitación horaria, no seu caso - limitación zonal, no seu caso Artigo 17.- Vixencia dos distintivos de aparcamento Os distintivos de aparcamento teñen, como norma xeral, un período de vixencia bianual. Artigo 18.- Solicitude dos distintivos de aparcamento O interesado deberá de solicitar o distintivo de aparcamento para o vehículo en cuestión tódolos anos excepto para os vehículos de persoas con discapacidade que renovaranse de oficio, tras comprobar que se cumpren as condicións. Artigo 19.- Comprobación dos requisitos 1. O Concello de Santiago de Compostela poderá comprobar de oficio, en calqueira momento, ou requirir ao interesado que acredite, calquera dos requisitos esixidos para a obtención do distintivo de aparcamento.2. Ademais da documentación a que se refire esta Ordenanza e as comprobacións, que no seu caso, se realizará, o Concello de Santiago de Compostela poderá exixir ao interesado que aporte cantos documentos considere necesarios para acreditar calquera extremo que non aparecera debidamente xustificado, ou comprobar a vixencia dos documentos presentados inicialmente. Artigo 20.- Uso indebido do distintivo de aparcamento O uso indebido do distintivo de aparcamento, faculta ao Excmo. Concello de Santiago de Compostela a retirada do mesmo, e a denegar a renovación por un período máximo de tres anos, sen prexuízo das sancións que, no seu caso, puideran imporse, de conformidade co preceptuado no capítulo referido as infraccións e sancións. Artigo 21.- Modificación dos requisitos 1. Os titulares de distintivos de aparcamento están obrigados a comunicar ao Excmo. Concello de Santiago de Compostela, no prazo de quince días, calquera modificación habida con respecto a titularidade dos vehículos, residencia do propietario e demais datos e circunstancias tidas en conta na concesión dos referidos distintivos. Tamén deberán de proceder á devolución de dito distintivo.2. De non comunicarse as modificacións habidas, o Concello de Santiago de Compostela, poderá denegar a renovación durante un período máximo ata tres anos, sen prexuízo das sancións que, no seu caso, poideran imporse.3. O interesado poderá solicitar un novo distintivo de aparcamento, para o cal, deberá, ademais de cumprir os requisitos e entregar o distintivo antigo. Artigo 22.- Extravío do distintivo de aparcamento O titular dun distintivo de aparcamento é responsable do mesmo e do seu correcto uso. En caso de extravío poderá obter un duplicado. O documento duplicado identificarase como tal. Artigo 23.- Definición 1. O réxime de residentes é un réxime excepcional de aplicación aos veciños/as residentes, sempre que consten ambos no mesmo domicilio (conforme ao Padrón de Habitantes e ao imposto de matriculación do vehículo). 2. Teñen condicións de residentes aos efectos desta Ordenanza as persoas físicas que teñan o seu domicilio e que de feito vivan (conforme ao Padrón Municipal) dentro dalgunha das zonas e sectores nos que se divide a área na que se establece este réxime de aparcamento regulado.3. Estáblecense tres tipos de residentes en función do modo de tenencia do vehículo: a) residente con vehículo en propiedade b) residente con vehículo en réxime de arrendamiento financiero (leasing ou renting) c) residente usuario de vehículo de empresa, coa que mantén relación laboral contractual.4.- É compatible o distintivo de residente por razón de municipio co distintivo de residente por razón de domicilio. Nese suposto emitiríase unha única tarxeta na que constaría: - residente por razón e municipio - residente por razón de domicilio – SECTOR. Artigo 24.- Requisitos para a obtención de distintivo de residentes con vehículo en propiedade Poderán obter o distintivo de aparcamento de residentes para un vehículo concreto, toda aquela persoa física, propietaria dun vehículo turismo, triciclo ou cadriciclo cabinado que, de forma conxunta e inescusable, reúna os seguintes requisitos: a) Que o vehículo sexa propiedade da persoa física, residente habitual en Santiago de Compostela, dado/a de alta no padrón municipal nalgún domicilio radicado dentro do ámbito territorial da zona para a que se solicita a tarxeta, para o suposto de residentes por razón de domicilio. Considerarase propietario do vehículo quen así conste no permiso de circulación. Para o suposto de residentes por razón de municipio, de acordo co parágrafo anterior o requisito será estar dado/a de alta no padrón municipal, nalgún domicilio radicado no término municipal. Enténdese por residente habitual aquela persoa que na data da solicitude ou na data do proceso de renovación estiveran empadroadas no termo municipal de Santiago de Compostela durante os anteriores 180 días consecutivos. b) Que o vehículo para o que se solicita o distintivo estea dado de alta no padrón do Imposto de Vehículos de Tracción Mecánica do Concello de Santiago de Compostela, e ao corrente no pago do referido imposto, e que no domicilio no que se paga o imposto coincida cos establecidos nos apartados anteriores, excepto no suposto do artigo 28, no que tería que acreditar o empadronamento. c) Tanto na cidade nos últimos 180 días, tanto da persoa, como do vehículo. d) Que o solicitante e o vehículo para o que se interesa o distintivo non teña pendentes sancións por infracción a normativa de tráfico ou a presente Ordenanza, impostas por resolución firme en vía administrativa polo órgano competente do Excmo. Concello de Santiago. e) Que se trate dun vehículo turismo, triciclo ou cadriciclo cabinado, comprobarase a ficha técnica do vehículo e a clasificación do mesmo. f) Que o solicitante non sexa titular dunha praza de aparcamento en réxime de concesión nos parkings municipais, sen prexuízo de poder aplicarse o disposto no artigo 29 b). Artigo 25.- Documentación para a obtención do distintivo de aparcamento de residente Para obter o distintivo de aparcamento para residente, por primeira vez e conforme a esta Ordenanza, o interesado/a deberá presentar no Rexistro Xeral do Concello, a seguinte documentación: a) Solicitude en impreso oficial presentada no Rexistro Xeral do Concello ou polo procedemento telemático que no seu día se habilite. b) D. N. I. ou, para estranxeiros tarxeta de residencia, pasaporte ou documento análogo con validez recoñecida que acredite a personalidade do solicitante. c) Permiso de circulación que acredite que o solicitante é o propietario do vehículo e o servizo ao que se destina é particular. d) Fotocopia do último recibo pagado do seguro. e) Declaración xurada de non ser titular dunha praza de aparcamento en réxime de concesión nos parkings municipais, exceptuando o previsto no artigo 27 b). Dos documentos sinalados nos apartados b), c), e d) acompañarase fotocopia, exhibíndose o seu orixinal, para o seu cotexo. Os resgardos orixinais en vigor que conteñan os datos esixidos, admítense en lugar dos documentos orixinais se estes non foron aínda emitidos. En todo caso, o domicilio que conste en tódolos documentos deberá coincidir co do empadroamento, excepto no D. N. I. e no recibo do seguro. O domicilio de empadroamento do solicitante, así como o abono do último recibo do Imposto de Vehículos de Tracción Mecánica serán comprobados, de oficio, pola Administración. Artigo 26.- Requisitos para a obtención do distintivo de residente con vehículo en réxime de arrendamento financeiro (leasing ou renting) Para obter o distintivo de aparcamento para residente con vehículo en réxime de arrendamento financeiro, por primeira vez e conforme a esta Ordenanza, o interesado/a deberá presentar a seguinte documentación: a) ademais da requirida no artigo anterior b) contrato de leasing ou renting c) póliza de seguro Dos documentos sinalados nos apartados b), c), e d) do artigo 25, así como dos apartados b) e c) do parágrafo anterior acompañarase fotocopia, exhibíndose o seu orixinal, para o seu cotexo. Os resgardos orixinais en vigor que conteñan os datos esixidos, admítense en lugar dos documentos orixinais se estes non foron aínda emitidos. En todo caso, o domicilio que conste en todos os documentos deberá coincidir co do empadroamento, excepto o do D. N. I. O domicilio de empadroamento do solicitante, así como o abono do último recibo do Imposto de Vehículos de Tracción Mecánica serán comprobados, de oficio, pola Administración. Artigo 27.- Requisitos para a obtención do distintivo de residente con vehículo de empresa 1.- No caso de que unha persoa física dispoña dun vehículo cedido pola súa empresa, tanto se é propiedade desta como se o ten adquirido mediante a subscrición dun contrato de arrendamento financeiro (renting ou leasing), poderá solicitar o distintivo de aparcamento para residente, para o cal deberá cumprir os seguintes requisitos: a) os mesmos que se recollen no artigo 25. b) que estea autorizado pola empresa para facer uso do referido vehículo de maneira única e exclusiva, e fóra do horario de traballo. c) que no seguro do vehículo obre como condutor habitual.2.- Para obter o distintivo de aparcamento para residente con vehículo en réxime de arrendamento financeiro, por primeira vez e conforme a esta Ordenanza, o interesado/a deberá presentar a seguinte documentación: a) Ademais da requirida no artigo 25 b) Contrato de leasing ou renting, se a tenencia do vehículo fora en este réxime c) Póliza de seguro d) Documento estendido pola empresa no que se acredite que o solicitante é o único e exclusivo usuario do vehículo e que estea autorizado para dispor do vehículo fóra do horario de traballo. Dos documentos sinalados nos apartados b), c) e d), do artigo 25, así como dos apartados b), c) e d) e do parágrafo anterior acompañarase fotocopia, exhibíndose o seu orixinal, para o seu cotexo; e do apartado e) se exhibirá o orixinal. Os resgardos orixinais en vigor que conteñan os datos esixidos, admítense en lugar dos documentos orixinais se estes non foron aínda emitidos. En todo caso, o domicilio que conste en tódolos documentos deberá coincidir co do empadroamento, excepto o do D. N. I. O domicilio de empadroamento do solicitante, así como o abono do último recibo do Imposto de Vehículos de Tracción Mecánica serán comprobados, de oficio, pola Administración. Artigo 28.- Autorización de aparcamento 1. A autorización de aparcamento que deben de exhibir os residentes para acreditar a súa condición é o distintivo de aparcamento e, no caso que proceda, acompañado do ticket en vigor.2. O distintivo de aparcamento de residente só é válido na zona expresamente autorizada, sendo ineficaz no resto delas. Artigo 29.- Números de distintivos de aparcamento de residente a) Concederase un distintivo de aparcamento de residente por persoa e vehículo. b) Poderá concederse un segundo distintivo de aparcamento para residente a un mesmo titular, para un segundo vehículo, cando o condutor habitual de éste sexa o seu cónxuxe, parella de feito c) Debidamente inscrita no rexistro ou descendente consanguíneo en liña recta en primeiro ou segundo grado do titular, sempre que estén empadronados no mesmo domicilio. d) En todo o caso, o número de distintivos de aparcamento de residente por razón de domicilio, non excederá de dous. Artigo 30.- Exención do tempo mínimo de empadroamento O solicitante poderá obter o distintivo de aparcamento para residentes, cando cumprindo tódolos requisitos excepto o de os 180 días ininterrompidos de residencia no Concello de Santiago de Compostela, xustifique este incumprimento coa escritura de compra-venda da vivenda ou contrato de alugueiro da mesma na que figure empadroado e cuxa data sexa anterior a da día da solicitude en menos de 180 días. Artigo 31.- Aparcamento en concesión Non se concederá distintivo de aparcamento para residentes para aqueles vehículos que teñan asignada a praza de aparcamento de residentes municipal en réxime de concesión, excepto o previsto no artigo 27 b). Artigo 32.- Exencións As prescricións contidas na presente Ordenanza non serán de aplicación aos seguintes vehículos: 1. Motos e ciclomotores de dúas rodas e bicicletas nas prazas específicas debidamente sinalizadas, pois non están autorizadas a estacionar en zona ORA fóra das prazas reservadas para eles.2. Vehículos de auto-taxi cando o condutor este presente realizando un servizo.3. Vehículos destinados a asistencia sanitaria que pertenzan á Seguridade Social, Cruz Vermella ou Protección Civil, así como as ambulancias cando se encontren na prestación dun servizo.4. Vehículos oficiais dos corpos de seguridade, exteriormente identificados, cando se encontren prestando un servizo.5. Vehículos oficiais de bombeiros exteriormente identificados, cando se encontren prestando un servizo. Artigo 33.- Exención da propiedade do vehículo 1.- No caso de que o vehículo turismo sexa o único que conste na vivenda e o seu condutor habitual non sexa propietario do mesmo, concederase distintivo de residentes se cumpre os seguintes requisitos: a) Comprobarase, de oficio, o empadroamento no Concello de Santiago de Compostela b) O dono do vehículo é persoa con discapacidade e non posúe permiso de conducir c) Si existe un parentesco de consanguinidade en liña recta en primeiro grado entre ambos (pais ou fillos); si o condutor é titor legal do propietario do vehículo ou si se trata de cónxuxe ou parella de feito, acreditándoo cun certificado do rexistro.2.- A solicitude será realizada polo condutor do vehículo e presentará como documentación adicional a do artigo 25 e os seguintes documentos: a) Libro de familia ou certificado extendido polo rexistro de parellas de feito b) Certificado de minusvalía do propietario do vehículo c) Se o solicitante e a persoa con discapacidade non tiveran ningún dos vínculos aos que se refire o presente artigo, o primeiro deberá presentar certificado médico que acredite a necesidade de axuda permanente, así como o contrato de traballo que une a ambos. Dos documentos sinalados nos apartados a) e b) do parágrafo anterior, acompañarase fotocopia, exhibíndose o seu orixinal, para o seu cotexo, do apartado c) exhibirase o orixinal Artigo 34.- Áreas reservadas ou reservas 1. Son áreas reservadas ou reservas as zonas e prazas de estacionamento cuxo uso está reservado de maneira exclusiva a certos vehículos o persoas habilitados coa preceptiva autorización ou permiso.2. As reservas ocupan un espazo físico na calzada, e o seu uso exclusivo pode ser permanente, ou estar limitado a certas horas e/o días, e incluso pode indicarse o tempo máximo de estacionamento (reservas temporais). 3. Son áreas reservadas: a) reservas para persoas con discapacidade b) áreas de carga e descarga c) paradas de autobús e taxi d) reservas para ambulancias e) reservas por obras e estadas f) reservas por motos ou bicicletas g) reservas para centros oficiais e consulados Artigo 35.- Áreas reservadas baixo regulación 1.- As áreas reservadas atópanse en toda a cidade, fóra e dentro das zonas de estacionamento regulado. a) Aquelas reservas situadas dentro da área de sistema de estacionamento regulado considéranse fóra da regulación desta Ordenanza durante o horario en que estea vixente a reserva. b) Fóra de dito horario, e dentro do intervalo de tempo regulado, as prazas de aparcamento de reserva poderán estar incluídas dentro da zona e sector en que se encontren situadas e sometidas as normas da presente Ordenanza. c) Aos efectos de control do correcto uso das reservas por parte dos vehículos e persoas autorizadas, terán tal consideración en esta Ordenanza as áreas reservadas para persoas con discapacidade, paradas de autobús e taxi e reservas para ambulancias existentes nas zonas reguladas dentro desta Ordenanza. d) Nos casos en que sexa necesaria a preceptiva autorización de aparcamento, nas áreas reservadas este será o correspondente permiso de estacionamento. Artigo 36. - Reservas para persoas con discapacidade a) As reservas para persoas con discapacidade serán as que se encontren perfectamente sinalizadas na vía pública, e de uso exclusivo deste colectivo, sempre e cando se expoña en lugar visible do vehículo o permiso de estacionamento que se sinala no apartado b). b) O permiso de estacionamento o constitúe a “tarxeta de estacionamento para persoas con discapacidade”, creada por Decreto 256/2000, que faculta ao seu titular para utilizar, en exclusiva, as zonas de estacionamento reservadas a persoas con discapacidade. c) Estas reservas son de carácter permanente, non estando sometidas a limitación horaria. d) O uso destas reservas non se encontra sometido a tarifa. Artigo 37.- Parada de bus e taxi a) As reservas habilitadas como paradas de bus e taxi serán as que se encontren convenientemente sinalizadas na vía pública, e para uso exclusivo de autobuses e taxis destinados ao servizo público de transporte de pasaxeiros. b) Estas reservas son de horario permanente, no estando sometidas a limitación horaria. c) O uso destas reservas non se encontra sometido a tarifa. Artigo 38.- Reservas para ambulancias a) As reservas habilitadas para ambulancias serán as que se encontren convenientemente sinalizadas na vía pública, e para uso exclusivo de ambulancias destinadas ao servizo público de transporte de enfermos. b) Estas reservas son de horario permanente, non estando sometidas a limitación horaria, salvo que así se prevea expresamente. c) O uso destas reservas non se encontra sometido a tarifa, cando o Centro ao que presten servizo sexa de titularidade pública. Artigo 39.- Actividades diferenciadas Denomínanse actividades diferenciadas os servizos prestados por aqueles vehículos que non están suxeitos a esta Ordenanza (limitación temporal e espacial de estacionamento, e pago do mesmo), salvo sinalización específica ou norma en contrario, e sempre que estean prestando o seu servizo. Son, por tanto, actividades diferenciadas: a) Vehículos oficiais das Forzas e Corpos de Seguridade: están exentos das disposicións desta Ordenanza os vehículos oficiais dos Corpos de Seguridade que estean exteriormente identificados, cando se encontren prestando servizo. b) Taxis: están exentos das disposicións desta Ordenanza os vehículos auto-taxi, cando o condutor se encontre presente e prestando o seu servizo. c) Ambulancias: están exentos das disposicións da presente Ordenanza as ambulancias que pertenzan a institucións sanitarias cando estean prestando servizo. Os referidos vehículos deberán estar convenientemente identificados no seu exterior, e o condutor deberá de estar presente. d) Vehículos oficiais de bombeiros: están exentos das disposicións desta Ordenanza os vehículos oficiais de Bombeiros que estean exteriormente identificados e se encontren prestando o seu servizo. Artigo 40.- Disposicións comúns 1.- O Concello de Santiago poderá efectuar de oficio, cantas comprobacións estime oportunas antes de emitir as tarxetas contempladas na presente Ordenanza, o obxecto de verificar o cumprimento das condicións e requisitos esixidos nesta.2.- Ademais da documentación a que se refire esta Ordenanza e as comprobacións que, no seu caso se fagan, o Concello de Santiago poderá esixir o interesado que aporte cantos documentos considere necesarios para acreditar calquera extremo que non apareza debidamente xustificado.3.- O uso indebido e reiterado da tarxeta ou distintivo, (vehículo non autorizado, fóra de zona ou horario,.) faculta ao Concello de Santiago de Compostela á retirada da mesma e a denegar a renovación durante un período de tempo máximo de ata tres anos, ademais das sancións que, no seu caso, puideran impoñerse.4.- Todos os titulares das tarxetas ou distintivos outorgados polo Concello, se obrigan a comunicar Concello de Santiago, no prazo de quince días, calquera modificación que atinxe á titularidade dos vehículos, residencia do propietario e demais datos e circunstancias tidas en conta na concesión daquelas. Se non o fixera, o Concello de Santiago estará facultado para retirar a tarxeta e denegar a renovación durante un período máximo de ata tres anos, ademais das sancións que, no seu caso, puidesen impoñerse. Artigo 41.- Outras zonas reservadas ou ocupadas Nas zonas ORA poderán establecerse reservas de espazo para actividades e usuarios determinados (minusválidos, taxis, paradas de bus, carga e descarga, etc.) Os espazos reservados e debidamente sinalizados para carga e descarga, dentro dos sectores de estacionamento regulado, fóra do horario reservado para a mesma, poderán formar parte do estacionamento regulado, cando así se estableza por acordo da X. G. L. Dentro da zona ORA as sinais de carga e descarga incorporarán unha placa coa información de horario de funcionamento. A ocupación de zonas reservadas para o estacionamento de vehículos nas vías públicas que integran a zona ORA, por motivo distinto do estacionamento de vehículos, conlevará o pago dunha tarifa regulada na Taxa número 3.17 aprobada polo órgano competente. As zonas reservadas para estacionamento regulado de vehículos, poderán ser de uso exclusivo de residentes por razón de domicilio, fóra do horario establecido no artigo 11, cando así o acorde a Xunta de Goberno Local. Artigo 42.- Disposicións xerais 1.- O incumprimento de calquera dos artigos da presente Ordenanza, así como das disposicións que, no seu desenvolvemento, se diten pola órgano competente, terán a consideración de infracción as normas de ordenación do tráfico e circulación, conforme a normativa de procedemento administrativo vixente; en virtude do establecido no Real Decreto Lexislativo 339/1990, de dous de Marzo, Texto articulado da Lei sobre tráfico, Circulación de Vehículos a Motor e Seguridade Viaria ( en concreto nos artigos 38.4 e 39.2. b ), ou normativa que o substitúa, o seu regulamento de desenvolvemento e demais disposicións legais concordantes.2.- As infraccións traerán consigo a imposición de sancións mediante o procedemento legalmente establecido, no Regulamento do Procedemento Sancionador en materia de Tráfico, Circulación de Vehículos a Motor e Seguridade Viaria (Real Decreto 320/1994, de 25 de febreiro) ou que legal ou regulamentariamente o substitúa, o Alcalde ostenta a competencia para a imposición das correspondentes sancións en atención ao establecido no artigo 68.4 do RD Lexislativo 339/1990, de 2 de marzo.3.- As denuncias debidas a infracción desta Ordenanza serán efectuadas polos controladores do servizo no exercicio das súas funcións ou funcionarios competentes ó efecto.4.- No non previsto na presente Ordenanza estarase o disposto no Real Decreto Lexislativo 339/1990, de 2 de Marzo, articulado da Lei sobre Tráfico, Circulación de vehículos a motor e seguridade viaria, e demais normativa que en desenvolvemento da anterior se dite. Artigo 43.- Infraccións 1.- Considerarase infracción o incumprimento de calquera das determinacións desta Ordenanza.2.- As infraccións tipifícanse en Leves, Graves e Moi Graves.3.- Serán infraccións leves as especificadas a continuación, sempre que non fora aboado o tícket por exceso de tempo non contratado ou post-pago. a) Estacionar sen o correspondente título habilitante ou distintivo de aparcamento ou non telo visible. b) Estacionar tendo rebasado o tempo disposto no título habilitante (ticket), polo menos dúas horas nunha praza de aparcamento incluída na zona regulada. c) Volver a estacionar na mesma zona por menos de dúas horas, unha vez finalizado o período de estacionamento e sen que transcorrera o prazo de dúas horas.4.- Son infraccións Graves as que a continuación se sinalan: a) Estacionar nunha praza de aparcamento reservada para discapacitados sen ser usuario autorizado. b) Estacionar por más de dúas horas sen dispoñer da autorización de aparcamento nunha praza de aparcamento incluída na zona regulada. c) Estacionar tendo rebasado o tempo disposto no título habilitante (ticket), por mas de dúas horas nunha praza de aparcamento incluída na zona regulada. d) Volver a estacionar na mesma zona por más de dúas horas, finalizado o período de estacionamento e sen que transcorrerá o prazo de dúas horas. e) Non comunicar o Concello de Santiago, dentro do prazo de quince días, o cese ou perda de algunha das condicións que determinaron a concesión da tarxeta ou distintivo. f) Estacionar nunha parada de autobús, taxi, ou reserva de ambulancias, sen estar autorizado. g) Non utilizar debidamente calquera das tarxetas contempladas na presente Ordenanza (utilización por vehículo non autorizado, fóra da zona, fóra do horario, etc.) 5.- Infraccións Moi Graves a) Utilizar a tarxeta de residente, unha vez transferida a propiedade do vehículo ao que estaba adscrita. b) Utilizar un tícket, tarxeta ou distintivo de estacionamento manipulado ou falsificado. c) Reiterado incumprimento das normas establecidas na presente Ordenanza. d) Utilizar unha autorización de aparcamento manipulados, non válido o falsificado ou calquera outro uso fraudulento das tarxetas de aparcamento. Artigo 44.- Sancións 1.- As infraccións tipificadas nesta Ordenanza serán sancionadas con multa, nas cantidades que se sinalan no apartado 2, 3 e 4 deste artigo. Imporase, ademais, a sanción de retirada da tarxeta de que se trate, se a infracción cometida fora algunha das tipificadas como moi graves no artigo 43, así como as conductas descritas nos artigos 18, 19 e 40.3 non podendo o titular da tarxeta obter outra, da clase que sexa, durante un período máximo de ata tres anos. A duración deste período fixarase en función da existencia de intencionalidade ou reiteración, da natureza dos prexuízos causados ou da reincidencia, por comisión no termo dun ano de máis de unha infracción da mesma natureza, cando así fora declarado por resolución firme.2.- As infraccións leves sancionaranse con multa de ata 60 euros.3.- As infraccións graves sancionáranse con multa de 61 ata 150 euros 4.- As infraccións moi graves sancionaranse con multa de 151 a 300 euros. Artigo 45.- Inmobilización e retirada do vehículo 1.- Procederase a inmobilización e retirada do vehículo da vía pública e o seu depósito no lugar que designe a autoridade competente, nos casos contemplados no Real Decreto Lexislativo 339/1990, de 2 de Marzo, Texto articulado da Lei sobre Tráfico Circulación de vehículos a motor e seguridade viaria e na Ordenanza Xeral de Circulación vixente.2.- A prestación do servizo de retirada de vehículos da vía pública, así como a estancia do mesmo nos depósitos municipais, pasarán a percibir as taxas previstas na Ordenanza fiscal correspondente, que serán satisfeitas antes da devolución do vehículo, e sen prexuízo das sancións que, no seu caso, puideran impoñerse. A Xunta de Goberno Local, previos os oportunos informes dos técnicos competentes, poderá modificar, ben para unha zona concreta ante circunstancias especiais que así o xustifiquen, ou ben para todas as zonas delimitadas de aparcamento ORA no seu conxunto, o horario, a delimitación das zonas, así como as vías e prazas situadas nos distintos sectores de estacionamento limitado. De igual forma, a Xunta de Goberno Local a proposta motivada dos técnicos competentes, poderá deixar en suspenso, na súa totalidade ou non do seu ámbito territorial, a aplicación da presente Ordenanza durante os períodos ou días necesarios, por causas relacionadas ca conxestión do tráfico e os estacionamentos, ou outras circunstancias de interese público. Así mesmo, a Xunta de Goberno Local poderá establecer, previa proposta da Concellería de Tráfico e Circulación Vial, cos informes oportunos do Departamento de Tráfico, a supresión ou creación de prazas de estacionamento do sistema ORA para a mellor acomodación do viario público os usos e tránsitos rodados e peonís (execución de obras en dominio público, traslado de contedores de residuos, etc.) O ámbito territorial de aplicación da presente Ordenanza esténdese as zonas e sectores en que actualmente está vixente, sen prexuízo de ulteriores ampliacións reduccións ou modificacións que puideran operarse en dito ámbito. A Xunta de Goberno Local cando concorran razóns de urxencia ou outras de interese público, debidamente xustificadas, poderá modificar prorrogando ou reducindo, o prazo de vixencia das tarxetas ou distintivos o que se refira presente Ordenanza. O réxime de residentes en zona azul, previsto na Ordenanza Xeral de Circulación e Uso da Vía Pública, seguirá vixente, unicamente, para as persoas que teñan concedido o distintivo de aparcamento, con anterioridade a aprobación definitiva desta Ordenanza e nas condicións establecidas no apartado 4 do artigo 59 da Ordenanza Xeral de Circulación e Uso da Vía Pública. Terase en conta en futuros proxectos, construción e xestión de parkings, así como nas prórrogas ou rescates de concesións xa existentes, bonificacións nas condicións e porcentaxes que se fixen nos pregos de condicións, coma política de priorización do seu uso por parte dos residentes. No non previsto na presente Ordenanza, en canto lle sexa de aplicación, rexerá, con carácter supletorio, o Texto Refundido da Lei de Tráfico, Circulación de vehículos a motor e Seguridade Viaria, aprobado por Real Decreto Lexislativo 339/1990, de 2 de Marzo, o Regulamento Xeral de Circulación, aprobado por Real Decreto 1428/2003, de 21 de novembro e outras disposicións de desenvolvemento. De acordo co disposto no artigo 70.2 da Lei 7/1985 de 2 de abril, reguladora de bases de réxime local, LBRL, a presente Ordenanza entrará en vigor no momento que sexa publicado o seu texto no Boletín Oficial da Provincia, e transcorrido o prazo de quince días, previsto no artigo 65 da Lei de Bases de Réxime Local. Queda derrogado o título III da Ordenanza de Circulación e Uso da Vía Pública (arts.58 a 67 ) aprobada por acordo plenario de 6 de marzo de 1998. A ROSA AVDA. DE VILAGARCIA BERNARDO BARREIRO CARREIRA DO CONDE CONCEPCION ARENAL CURROS ENRIQUEZ DOMINGO FONTAN DOUTOR TEIXEIRO EDUARDO PONDAL FERNANDO III O SANTO FREI ROSENDO SALVADO GARCIA LINGJUN SILVIA RUTH ETXEZARRAGA CANELO ULLA HORREO HOSPITALIÑO DANIEL LEONARDO DALIA MAHALEAN LAVERDE RUIZ LOPEZ FERREIRO LOUREIROS MONTERO RIOS NEIRA DE MOSQUERA PATIO DE MADRES CASTRON D’OURO PEREZ COSTANTÍ PITELOS PRAZA DAS PENAS PRAZA SAN CLEMENTE RAMON CABANILLAS RAMON PIÑEIRO RAPA DA FOLLA REPUBLICA ARXENTINA REPUBLICA DO SALVADOR RUA NOVA DE ABAIXO RUA DE SAN PEDRO SAN CLEMENTE SAN PEDRO DE MEZONZO SAN ROQUE SANTA CLARA SANTIAGO DE CHILE SANTIAGO DE GUAYAQUIL XENERAL PARDIÑAS XOAN CARLOS I PRAZA DE ALGALIA DE ABAIXO TRAVESIA DA UNIVERSIDADE PRAZA ENTREPRACIÑAS PRAZA FONTE SECA PRAZA DA UNIVERSIDADE PRAZA MAZARELOS ARCO DE MAZARELOS VIRXE DA CERCA AVENIDA CORUÑA AVENIDA COMPOSTELA AVENIDA DAS BURGAS AVENIDA NOVOA SANTOS AVENIDA DAS CIENCIAS SEMINARIO ESTUDIOS GALEGOS AVENIDA DE VIGO AVENIDA DE LUIS LEGAZ LACAMBRA AVENIDA LOPE GOMEZ DE MARZOA DOUTOR ANGEL J. ECHEVERRI FONTE DO OURO PONTE DE ASÉN CARAMONIÑA SAN ROQUE Santiago de Compostela, 12 de febreiro de 2010. O ALCALDE Asdo.: José Sánchez Bugallo